Intervista fuq NET FM Dalgħodu ġejt intervistat minn Graziella Attard Previ fuq NET FM.Segwu hawn. Il-Kap tal-Partit Nazzjonalista Bernard Grech qal li jekk il-Prim Ministru Robert Abela verament iħobb lil pajjiżu, irid jeħles mill-eks Prim Ministru Joseph Muscat u mill-Ministru għall-Ġustizzja Edward Zammit Lewis. Sostna li sakemm dawn jibqgħu preżenti fil-ħajja politika, jibqgħu mażżra m'għonq ir-reputazzjoni tal-pajjiż. Bernard Grech dalgħodu kien intervistat fuq NET FM. Fil-fehma tal-Kap tal-Oppożizzjoni, kull jum li Zammit Lewis jibqa' jokkupa l-kariga ta' Ministru, huwa jum moħli biex Malta terġa' lura fuq il-lista l-bajda tal-Financial Action Task Force (FATF). Huwa insista fuq is-serjetà ta' din is-sitwazzjoni – li l-Ministru tal-Ġustizzja kellu ħbiberija b'saħħitha ma' persuna akkużata li hi l-mandat ta' assasinju ta' ġurnalista – u qal li meta l-awtoritajiet barranin iħarsu lejn Malta, qegħdin jgħidu li l-Maltin ma tgħallmux mill-iżbalji tagħhom, u b'hekk Malta tibqa' fuq il-lista l-griża. B'differenza, qal Grech, kieku l-Partit Nazzjonalista jkun fit-tmun tal-pajjiż, ikun jista' jikseb lura l-kredibbiltà u b'hekk Malta ma tibqax fuq il-lista l-griża. Huwa għalhekk li hu jgħid li kieku kellu jkun Prim Ministru, jaħdem biex Malta terġa' fuq il-lista l-bajda f'temp ta' tliet xhur. Qal li l-Laburisti jistagħġbu b'din id-dikjarazzjoni tiegħu għax lanqas jimmaġinawha huma, tant kemm ma jifhmux li r-reputazzjoni hi ta' materja importanti. X'qal Grech din il-ġimgħa? "Inutli Abela jgħid li jħobb lil Malta jekk ma jneħħix lil Zammit Lewis" Din il-ġimgħa l-Oppożizzjoni ressqet mozzjoni ta' sfiduċja fil-Ministru Edward Zammit Lewis li ma ntlaqgħetx. Grech qed isostni li l-pożizzjoni tal-Ministru m'għandhiex tenibbli u li dan għandu jirriżenja jew jitkeċċa. L-istess qed tagħmel is-soċjetà ċivili, iżda l-Ministru mhuwiex juri l-intenzjoni li jirriżenja. Ilbieraħ qal li huwa vittma ta' "assassinju politiku" fuq il-karattru tiegħu, u li hu u familtu qed ibatu ħafna minħabba l-kampanja li għaddejja kontrih. Dan kollu beda meta ġew żvelati messaġġi bejn il-Ministru u Yorgen Fenech fl-2019, wara li kien ġie żvelat li Fenech hu sid il-kumpanija 17 Black. Fenech huwa akkużat b'kompliċità fl-assassinju tal-ġurnalista Daphne Caruana Galizia. X'qal ilbieraħ il-Ministru? Zammit Lewis jiċħad fuljett f'ismu li jsejjaħ lil-Laburisti "Ġaħan" "Il-Gvern tefagħna fid-dlam fiżikament, mhux politikament biss" Grech tkellem ukoll dwar il-qtugħ tal-elettriku din il-ġimgħa. Qal li l-Gvern ma tefagħniex fid-dlam biss politikament, imma issa anke fiżikament. Huwa insista li Gvern li ma jaħsibx għal meta jkun hemm bżonn mhuwiex Gvern serju. Id-dawl kien l-akbar wegħda tal-Partit Laburista, qal Grech, bħal donnu se jsolvu l-problemi li kellna. Minflok, skont il-Kap, għabbew lill-pajjiż b'piżijiet kbar, mhux veru naqqsu l-kontijiet, imma minflok qed jisirqu l-flus permezz tal-kontijiet. "Issa anqas ma jistgħu jiggarantulek servizz bażiku ġo darek biex tuża l-elettriku meta jkun hemm bżonn," ilmenta Grech. Għall-kuntrarju, kompla jgħid, il-PN joffri t-tama u s-serjetà li hemm bżonn. Partit Nazzjonalista X'qalet l-Enemalta? Is-sħana u ż-żieda fid-domanda l-kawżi tal-qtugħ tal-elettriku – L-Enemalta Grech ma jaqbilx ma' Sant fuq elezzjoni bikrija Il-Membru Parlamentari Ewropew Alfred Sant qal li jkun "aħjar jekk issir elezzjoni ġenerali malajr." Mistoqsi għall-kummenti tiegħu dwar dan, Grech qal li hu kemm-il darba jaqra li jikteb Sant u jsib ħafna sens f'dak li jgħid, iżda din id-darba "żelaq waħda kbira" għax qed jara biss l-interessi tal-Partit Laburista u mhux tal-pajjiż. Skont Grech, l-eks Prim Ministru mhux jirrealizza li l-kredibbiltà li għandu bżonn il-pajjiż mhix il-kredibbiltà li jista' jisilfu l-elettorat fl-elezzjoni. Qed jinsa wkoll, żied jgħid Grech, li l-aħħar darba li morna għal elezzjoni kmieni fl-2017, kellna qtil ta' ġurnalista u nħolqot klima ta' impunità. Dwar il-Gvern Laburista qal li dak il-ħin iċċelebraw għax ħasbu li missu s-sema b'idhom, imma ħadd m'għamel dan, għax ir-realtà malajr ġiet. Kif ġieli qal fl-aħħar ġimgħat, Grech tenna li b'elezzjoni bikrija ma jissolva xejn. Lil hinn minn dan, semma l-fatt li l-PL qatt m'għamel ħames snin sħaħ. Grech jemmen li għandna mmorru għall-elezzjoni meta jkun l-aħjar għall-pajjiż u għall-poplu – "biex ikun il-poplu li jagħti tama billi jagħżel lill-PN biex jaqla' l-qarnita kriminali mill-politika." Alfred Sant irid elezzjoni ġenerali malajr "Il-PN jista' jdawwar ir-rating ta' Moody's għall-pożittiv" Dwar l-aħbar li l-aġenzija internazzjonali Moody's ikkonfermat ir-rating A2 għal Malta iżda bidlet it-tbassir minn stabbli għal negattiv, Grech qal li l-PN jista' jbiddel dan it-tbassir għal wieħed pożittiv. Id-dejn nazzjonali, iż-żieda ta' Malta mal-lista l-griża u r-riskji marbuta mal-irkupru tas-settur tat-turiżmu wasslu għad-deċiżjoni tal-Moody's li jbiddlu t-tbassir tagħhom fuq Malta. Il-Kap tal-Oppożizzjoni ddeskriva din l-aħbar bħala waħda kerha li huwa jaħseb li Television Malta mhux se jxandarha kif suppost – bassar li t-TVM ixandar parti mill-verità u kumment tal-Prim Ministru. Dan il-ġudizzju, stqarr Grech, inikktu, iżda joffrilu l-opportunità li jaħdem aktar sabiex ir-reputazzjoni tal-pajjiż tinbidel minn waħda ħażina għal waħda ta' unur. X'qalet l-aġenzija Moody's? Moody's jikkonferma r-rating A2 iżda jbiddel it-tbassir għal negattiv "Jekk il-pandemija veru fil-passat, għaliex f'ċerti aspetti iva u f'oħrajn le?" B'reazzjoni għall-miżuri mħabbrin mal-pandemija din il-ġimgħa, il-Kap tal-PN staqsa dwar kif donnu li l-pandemija għaddiet f'ċerti aspetti, imma f'oħrajn le. Dan qalu billi dil-ġimgħa tħabbar li aktar tard tul dan ix-xahar, se jogħla n-numru ta' persuni permessi li jattendu attivitajiet tal-massa. Minkejja dan, dawk li jattendu bilfors iridu jibqgħu bilqiegħda u mhux se jsiru attivitajiet bil-persuni bilwieqfa, kif kien wiegħed il-Ministru għas-Saħħa Chris Fearne. Grech ikkummenta dwar kif l-organizzaturi tal-parties kienu diżappuntati ħafna b'dan għax ikunu laħqu investew ġaladarba kienu mwegħdin hekk. "Hawn ħafna nies li għamlu s-sagrifiċċji, li jixtiequ jimxu 'l quddiem, imma l-Gvern donnu għandu xi ħaġa li ma jridx jgħidilna. Il-poplu għandu dritt ikun jaf il-verità kollha," temm jgħid Grech. X'qalu l-artisti din il-ġimgħa? L-artisti ddiżappuntati li ma tħallewx isiru attivitajiet bilwieqfa .td_uid_3_6112257d8c85a_rand.td-a-rec-img{text-align:left}.td_uid_3_6112257d8c85a_rand.td-a-rec-img img{margin:0 auto 0 0}